मूलचंद अस्पताल से जुड़े प्रसिद्ध सर्जन डा. सचिन अंबेकर आगाह करते हैं कि अधिक ध्वनि से हारमोन पर असर पड़ता है, जिस से हृदय पर स्ट्रैस पहुंचता है और हृदयाघात होने की आशंका में वृद्धि हो सकती है. बढ़ते ध्वनि प्रदूषण के कारण मनुष्य के स्वास्थ्य में इस के घातक परिणामों की ओर लोगों का ध्यान खींचना आवश्यक है.न्यायाधीश आर. सी. लहौटी और न्यायाधीश अशोक भान ने ध्वनि प्रदूषण के दुष्परिणामों के प्रति जागरूकता बढ़ाने हेतु इस बारे में बच्चों को स्कूली पुस्तकों में पढ़ाने पर जोर दिया है. शोर मचाने वाले धार्मिक उत्सवों से पहले इस के दुष्परिणामों को उजागर करते हुए खास कैंपेन चलाई जानी चाहिए. लोगों को इस ओर जाग्रत करना चाहिए ताकि बाकी ध्वनि प्रदूषण के कारणों के साथ धार्मिक कारणों से उठता शोर भी आम इनसान का जीना दूभर न करता रहे वरना धर्म को श्रेष्ठ जताने की होड़ में धर्म के ठेकेदार लोगों को नुकसान पहुंचाते ही रहेंगे.